Պրն Մարկովը, հավանաբար, գերգաղտնի տեղեկատվական աղբյուրների է տիրապետում և տեղեկացնում է. «Բանաձևը, որն առաջարկվեց Կազանի հանդիպման ժամանակ և որին իրենց համաձայնությունն են տվել ԵԱՀԿ Մինսկի խմբի համանախագահները, կկիրառվի մոտ ժամանակներս։ Այդ բանաձևի համաձայն՝ Հայաստանն Ադրբեջանին կվերադարձնի իր զավթած 5 շրջանները։ Ադրբեջանն այդ տարածքներում կբնակեցնի իր քաղաքացիներին, որոնք ժամանակին հարկադրյալ տեղահանվածներ են դարձել։ Հետո կքննարկվի օկուպացված 2 շրջանների և Լեռնային Ղարաբաղի վերադարձման հարցը։ Կազանյան բանաձևի այս մասը որոշակի ժամանակ կպահանջի։ Դմիտրի Մեդվեդևի նախագահության օրոք Կազանում առաջարկված բանաձևի հիմնական սկզբունքները սրանք են։ Առաջին փուլում Հայաստանը կվերադարձնի օկուպացված 7 շրջաններից 5-ը»։ Պրն Մարկովը նաև ավելացրել է, որ օկուպացիայի մեջ գտնվող 5 շրջաններն Ադրբեջանին կվերադարձվեն մինչև այս տարվա վերջ. «Բուն Լեռնային Ղարաբաղի վերադարձման և այն ադրբեջանցիներով բնակեցնելու վերաբերյալ բանակցությունները կսկսվեն ավելի ուշ։ Այդ գործընթացը շատ ժամանակ կպահանջի։ Ինչպես ես արդեն նշել եմ, մինչև այս տարվա վերջ 5 շրջանները լիովին կվերադարձվեն Ադրբեջանին, և ադրբեջանական ընտանիքները կվերադառնան տուն։ Իսկ մնացած 2 շրջանների և Լեռնային Ղարաբաղի վերադարձն այդ ընթացքում հնարավոր չի թվում»։